b'\n_START_ARTICLE_\nMehmed Ali Pa\xc8\x99a (mare\xc8\x99al)\n_START_SECTION_\nBiografie\n_START_PARAGRAPH_\nMehmed Ali s-a n\xc4\x83scut \xc3\xaen Magdeburg, Prusia, ca Ludwig Karl Friedrich Detroit. Originea francez\xc4\x83 a numelui de familie provine de la str\xc4\x83mo\xc8\x99ii s\xc4\x83i hugheno\xc8\x9bi, fiind descendent al refugia\xc8\x9bilor protestan\xc8\x9bi din Fran\xc8\x9ba secolelor XVI-XVII. \xc3\x8en 1843 a fugit pe mare, c\xc4\x83l\xc4\x83torind p\xc3\xa2n\xc4\x83 \xc3\xaen Imperiul Otoman, unde s-a convertit la islam. Acolo, \xc3\xaen 1846, Aali Pa\xc8\x99a, mai t\xc3\xa2rziu Mare Vizir, l-a trimis la o \xc8\x99coal\xc4\x83 militar\xc4\x83. A primit comanda \xc3\xaen armata otoman\xc4\x83 \xc3\xaen 1853 \xc8\x99i a luptat \xc3\xaempotriva Rusiei \xc3\xaen R\xc4\x83zboiul Crimeii. A fost un general de brigad\xc4\x83, iar \xc3\xaen 1865 a avansat ca pa\xc8\x99\xc4\x83._NEWLINE_\xc3\x8en R\xc4\x83zboiul Ruso-Turc (1877-1878), Mehmed Ali a condus armata turc\xc4\x83 din Bulgaria. A fost \xc3\xaencununat de succes \xc3\xaen opera\xc8\x9biunile sale de pe r\xc3\xa2ul Lom (august-septembrie 1877), dar dup\xc4\x83 aceea a fost for\xc8\x9bat s\xc4\x83 se retrag\xc4\x83 din fa\xc8\x9ba adversarilor s\xc4\x83i. Nu a reu\xc8\x99it s\xc4\x83 efectueze o jonc\xc8\x9biune cu Suleiman Pa\xc8\x99a, \xc8\x99i a fost \xc3\xaenlocuit de c\xc4\x83tre acesta din urm\xc4\x83. Mai t\xc3\xa2rziu, \xc3\xaen 1878 a fost un participant al Congresului de la Berlin.\n_START_SECTION_\nMoartea\n_START_PARAGRAPH_\n\xc3\x8en august 1878, guvernul otoman l-a ales pentru a superviza procesul de cesiune a regiunii Plav-Gucia \xc3\xaen favoarea Muntenegrului \xc3\xaen conformitate cu deciziile Congresului de la Berlin. Prima sarcin\xc4\x83 a lui Mehmed Ali Pa\xc8\x99a a fost pacificare Ligii albanez\xc4\x83 de la Prizren, care s-au opus schimb\xc4\x83rii frontierei._NEWLINE_A sosit \xc3\xaen Kosovo la sf\xc3\xa2r\xc8\x99itul lunii august, dar a fost blocat de c\xc4\x83tre comitetele locale ale Ligii albaneze. A fost ucis dup\xc4\x83 o lupt\xc4\x83 de trei zile la 6 septembrie de c\xc4\x83tre albanezi.'